Jon Martin Henriksen

Jon Martin Henriksen (født 17. april 1990 i Sarpsborg) er en norsk programleder som jobber i VGTV.

Henriksen har siden 2016 vært programleder for Spårtsklubben på VGTV sammen med Mads Hansen, Ida Fladen og Erik Follestad Johansen.

Han har tidligere vært i TV 2, der han var Premier League-reporter bosatt i England.

Henriksen ga i 2011 ut boken 20 historier om Ole Gunnar Solskjær, skrevet i samarbeid med Lars Morten Olsen. De to var redaktører for Manchester Uniteds skandinaviske supporterklubb.  Han var på et tidspunkt også programleder i podkasten Foppall sammen med Bernt Hulsker og Jamel Rake.

I 2021 deltok han i TVNorge-programmet 4-stjerners middag. Våren 2023 var Henriksen en av deltakerne i sesong 4 av TV 2s realitykonkurranse Kompani Lauritzen.

Høsten 2023 medvirker han i realityprogrammet Forræder på TV 2.

Referanser

Eksterne lenker 
 

Norske sportsjournalister
Norske programledere